open-index/open-wikipedia-markdown huggingface dataset:
Past the Mission

**Past the Mission** on yhdysvaltalaisen laulaja-lauluntekijä Tori Amosin kappale vuodelta 1994. Amos on säveltänyt kappaleen yksin ja tuottanut sen Eric Rossen kanssa. Kappaleella laulaa taustoja Nine Inch Nails -yhtyeestä tuttu Trent Reznor.

”Past the Mission” julkaistiin neljäntenä singlenä Amosin toiselta sooloalbumilta *[[Under the Pink]]* 16. toukokuuta 1994. Se nousi Britannian singlelistan sijalle 31.

## Taustaa
Tori Amos sävelsi kappaleen ”Past the Mission” yksin kuten useimmat muutkin kappaleensa. Hänen mukaansa ”Past the Mission” kertoo halusta löytää kadotetut osat itsestään. 

Kappale käsittelee myös uskonnon negatiivista puolta. ”Mission” (suom. ”lähetystyö”, ”tehtävä”) viittaa kappaleessa eurooppalaisiin lähetyssaarnaajiin ja kolonialisteihin, jotka tuhosivat Amerikan alkuperäiskansojen kulttuureja. Amos oli nähnyt kirkkoja suurelta osin kadonneen Pueblo-kulttuurin alueella New Mexicon osavaltiossa. ”Kun näkee ne kirkot, ymmärtää. Ne ovat kauniita, mutta kokonainen kulttuuri katosi.” Amos on sanonut, että kappaleessa on kuitenkin toivoa ja kadotetun voi löytää uudelleen.

Nine Inch Nails -yhtyeen Trent Reznor laulaa kappaleella taustoja.  Amos soittaa kappaleella pianoa ja Vox-sähköurkuja. Kappaleen tuottajina toimivat Amos ja Eric Rosse.

## Julkaisu ja kaupallinen menestys
”Past the Mission” on mukana albumilla *[[Under the Pink]]*, joka julkaistiin 31. tammikuuta 1994. Kappale julkaistiin albumin neljäntenä singlenä 16. toukokuuta 1994. Single oli saatavilla Yhdysvalloissa vain kasettina, jolla oli B-puolena albumilta pois jäänyt kappale ”Black Swan”. Isossa-Britanniassa julkaistiin 7 tuuman vinyyli, kasetti ja kaksi erilaista CD-singleä. Näiden julkaisujen B-puolina oli eri kappaleiden liveversioita. Toinen CD-singleistä oli myynnissä myös Australiassa ja useissa Euroopan maissa.

”Past the Mission” menestyi kaupallisesti heikommin kuin albumin aiemmat singlet ”Cornflake Girl”, ”God” ja ”Pretty Good Year”. Kappale nousi kuitenkin Britannian singlelistan sijalle 31. Irlannissa se oli sijalla 25.

Kappaleelle tehtiin musiikkivideo, jota kuvattiin Arcos de la Fronteran pikkukaupungissa Andalusiassa Espanjassa. Sen ohjasi englantilainen ohjaaja Jake Scott. Video on julkaistu myöhemmin Amosin videokokoelmilla *[[Complete Videos 1991–1998]]* (1998) ja *[[Fade to Red]]* (2006).

Toinen versio kappaleesta lisättiin Amosin kokoelmalle *[[A Piano: The Collection]]* vuonna 2006. Kokoelman versio ”Past the Mission (Alternate Mix)” on aiemmin julkaisematon eri tavoin miksattu versio samalta ajalta kuin alkuperäinen kappale.

## Singlen kappaleet

## Muusikot
* Tori Amos – laulu, piano, Vox-sähköurut, tuotanto
* Trent Reznor – taustalaulu
* Steve Caton – kitarat
* George Porter, Jr. – basso
* Carlo Nuccio – rummut
* Paulinho Da Costa – rytmisoittimet
* Eric Rosse – tuotanto, äänitys
* John Beverly Jones – äänitys
* Kevin McKillen – miksaus
* Avril McIntosh – avustava miksaaja
* Shawn De Feo – avustava äänisuunnittelija
* Bob Ludvig – masterointi

## Listasijoitukset

## Lähteet

## Aiheesta muualla
*Kappaleen musiikkivideo
* Past the Mission Discogs-sivustolla
Dehydroetikkahappo

**Dehydroetikkahappo** (C8H8O4) on ketoneihin ja laktoneihin kuuluva orgaaninen yhdiste. Yhdisteellä on useita käyttökohteita muun muassa kosmetiikan säilöntäaineena ja orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa dehydroetikkahappo on väritöntä tai kellertävää kiteistä ainetta. Yhdiste liukenee hieman veteen ja liukoisuus kasvaa lämpötilan kasvaessa. Aine liukenee hyvin muun muassa asetoniin ja hieman etanoliin tai dietyylieetteriin. Dehydroetikkahappo on heikko happo ja sen pK<sub>a</sub>-arvo on 5,36. Kiinteänä dehydroetikkahappo esiintyy kolme karbonyyliryhmää sisältävänä tautomeerina. Liuoksissa se esiintyy lisäksi neljänä muuna enolitautomeerina. Dehydroetikkahapon reaktiot ovat tyypillisiä useita karbonyyliryhmiä sisältäville yhdisteille.

Dehydroetikkahappoa valmistetaan kuumentamalla diketeeniä tai etyyliasetoasetaattia emäksen kuten pyridiinin, trietyyliamiinin, DABCOn, natriumasetaatin, natriumvetykarbonaatin tai bariumoksidin toimiessa katalyyttinä.

Dehydroetikkahappoa käytetään säilöntäaineena kosmetiikassa. Yhdistettä käytetään myös muovinpehmentimenä ja orgaanisen kemian synteeseissä valmistettaessa klopidolia ja muita lääkeaineita, väriaineita ja maatalouskemikaaleja.

## Lähteet
Pieni arkana

**Pieni arkana** (*Arcana minora*) on korteistaennustajien käyttämä nimitys niistä Tarot-pakan korteista, jotka eivät kuulu isoon arkanaan.  Pienen arkanan kortit muodostuvat neljästä maasta: sauvoista, maljoista, miekoista ja kolikoista(useissa moderneissa pakoissa nimeltään pentaakkelit). Jokaiseen maahan kuuluu kymmenen numerokorttia tavallisen korttipakan tapaan, sekä neljä hovikorttia: hovipoika, ritari, kuningatar ja kuningas. Näiden korttien nimitykset kuitenkin vaihtelevat jopa harhaanjohtavan paljon. Monissa moderneissa pakoissa myös jokaiseen numerokorttiin sisältyy oma kuva-aiheensa. Ensimmäinen numerokortteihin kuvat sijoittanut pakka on italialainen Sola Busca 1400-luvulta, mutta vasta Rider-Waite-Smith-pakassa-pakka vuodelta 1909 teki käytännön suosituksi.

## Symbolismi

## Galleria
Rider–Waite-tarot-pakan pienen arkanan kortit esitetty alla. 
### Sauvat

File:Wands01.jpg|Sauvojen ässä
File:Wands02.jpg|Sauvojen kaksi
File:Wands03.jpg|Sauvojen kolme
File:Wands04.jpg|Sauvojen neljä
File:Wands05.jpg|Sauvojen viisi
File:Wands06.jpg|Sauvojen kuusi
File:Wands07.jpg|Sauvojen seitsemän
File:Wands08.jpg|Sauvojen kahdeksan
File:Tarot Nine of Wands.jpg|Sauvojen yhdeksän
File:Wands10.jpg|Sauvojen kymmenen
File:Wands11.jpg|Sauvojen lähetti
File:Wands12.jpg|Sauvojen ritari
File:Wands13.jpg|Sauvojen kuningatar
File:Wands14.jpg|Sauvojen kuningas


### Maljat

File:Cups01.jpg|Maljojen ässä
File:Cups02.jpg|Maljojen kaksi
File:Cups03.jpg|Maljojen kolme
File:Cups04.jpg|Maljojen neljä
File:Cups05.jpg|Maljojen viisi
File:Cups06.jpg|Maljojen kuusi
File:Cups07.jpg|Maljojen seitsemän
File:Cups08.jpg|Maljojen kahdeksan
File:Cups09.jpg|Maljojen yhdeksän
File:Cups10.jpg|Maljojen kymmenen
File:Cups11.jpg|Maljojen lähetti
File:Cups12.jpg|Maljojen ritari
File:Cups13.jpg|Maljojen kuningatar
File:Cups14.jpg|Maljojen kuningas


### Miekat

File:Swords01.jpg|Miekkojen ässä
File:Swords02.jpg|Miekkojen kaksi
File:Swords03.jpg|Miekkojen kolme
File:Swords04.jpg|Miekkojen neljä
File:Swords05.jpg|Miekkojen viisi
File:Swords06.jpg|Miekkojen kuusi
File:Swords07.jpg|Miekkojen seitsemän
File:Swords08.jpg|Miekkojen kahdeksan
File:Swords09.jpg|Miekkojen yhdeksän
File:Swords10.jpg|Miekkojen kymmenen
File:Swords11.jpg|Miekkojen lähetti
File:Swords12.jpg|Miekkojen ritari
File:Swords13.jpg|Miekkojen kuningatar
File:Swords14.jpg|Miekkojen kuningas


### Lantit

File:Pents01.jpg|Lanttien ässä
File:Pents02.jpg|Lanttien kakkonen
File:Pents03.jpg|Lanttien kolmonen
File:Pents04.jpg|Lanttien nelonen
File:Pents05.jpg|Lanttien viitonen
File:Pents06.jpg|Lanttien kuutonen
File:Pents07.jpg|Lanttien seitsemän
File:Pents08.jpg|Lanttien kahdeksan
File:Pents09.jpg|Lanttien yhdeksän
File:Pents10.jpg|Lanttien kymmenen
File:Pents11.jpg|Lanttien lähetti
File:Pents12.jpg|Lanttien ritari
File:Pents13.jpg|Lanttien kuningatar
File:Pents14.jpg|Lanttien kuningas


## Lähteet
António Morgado

**António Tomas Morgado** (s. 28. tammikuuta 2004 Caldas da Rainha) on portugalilainen maantiepyöräilijä. Hän aloitti ammattilaisuransa Hagens Berman Axeon -joukkueessa vuonna 2023 ja on kaudesta 2024 alkaen edustanut UAE Team Emiratesia.

Morgado on saavuttanut MM-kilpailujen maantieajossa hopeaa junioreiden sarjassa vuonna 2022 ja alle 23-vuotiaiden kilpailussa 2023. Hän on voittanut aika-ajon Portugalin-mestaruuden vuosina 2024 ja 2025.

## Saavutuksia

Lähteet: Pro Cycling Stats, First Cycling
;2021
:Gipuzkoa Klasika, voitto
:Aika-ajon junioreiden Portugalin-mestaruus
:MM-kilpailut, junioreiden maantieajossa kuudes
;2022
:Nuorten Rauhanajo, mäkikirikilpailun voitto
:Maantieajon ja aika-ajon junioreiden Portugalin-mestaruus
:Vuelta Junior a la Ribera del Duero, kokonaiskilpailun, 1. ja 3. etapin voitto
:Giro della Lunigiana, kokonais- ja mäkikirikilpailun voitto
:MM-kilpailut, junioreiden maantieajossa hopeaa
;2023
:Tour of Rhodes, kokonaiskilpailun ja nuorten kilpailun voitto
:Orlen Nations Grand Prix, 5. etapin voitto
:Aika-ajon alle 23-v. Portugalin-mestaruus
:MM-kilpailut, alle 23-v. maantieajossa hopeaa
;2024
:Volta ao Algarve, nuorten kilpailun voitto
:Le Samyn, toinen
:Flanderin ympäriajo, viides
:Giro della Romagna, voitto
:Vuelta Asturias, 2. etapin voitto
:Aika-ajon Portugalin-mestaruus
;2025
:Gran Premio Castellón, voitto
:Figueira Champions Classic, voitto
:Brabantse Pijl, kolmas
:Aika-ajon Portugalin-mestaruus
;2026
:Figueira Champions Classic, voitto

## Lähteet
Harry Mildh

**Harry Mildh** (3. toukokuuta 1931 Kouvola – 24. syyskuuta 2005 Helsinki) oli suomalainen työmarkkina- ja yritysjohtaja, koulutukseltaan juristi. Hän sai vuonna 1990 pääkonsulin arvonimen.

Mildh työskenteli 1957–1968 Suomen Työnantajain Keskusliitossa (STK) ja siirtyi sitten Nokia-yhtiöön PR-asiantuntijaksi apulaisjohtajan nimikkeellä. 1970-luvun taitteessa Mildh yleni Nokian hallintojohtajaksi ja vuonna 1974 varatoimitusjohtajaksi, jonka vastuulla olivat henkilöstöhallinto, työmarkkina-asiat ja muut yhteiskuntasuhteet. 1990-luvun vaihteessa hänestä tuli Nokian vanhan perusteollisuuden toimitusjohtaja, tavoitteenaan luopua muun muassa kaapeli- ja paperiteollisuudesta yhtiön uuden elektroniikkastrategian hyväksi.

*Helsingin Sanomien* muistokirjoituksessa Lauri Helve kirjoitti Mildhin olleen keskeisesti luomassa suomalaisen liike-elämän lobbauskulttuuria, suurimpina saavutuksina yksityisen teollisuuden omistama Olkiluodon ydinvoimalaitos ja metsäteollisuusyritysten suostuttelu mukaan vuonna 1976 perustettuun Teollisuuden Keskusliittoon. Aarno Laitinen muisteli Mildhin sanoneen 1970-luvulla julkisesti, ettei niin vähäpätöistä virkamiestä olekaan, etteikö häntä kannattaisi lahjoa. Nokian johtajiin itsekin kuulunut Kalle Isokallio kirjoitti Mildhistä vuonna 2008: ”Harryn ohje oli, että korruptio pitää aloittaa hyvissä ajoin ennen kuin palveluksia tarvitaan. Pitkään jatkuva korruptio turruttaa vastaanottajan uskomaan, ettei kyseessä ole korruptio, vaan ystävyys.”

Mildh oli Nokian edustajana Työnantajien yleisen ryhmän hallituksessa muun muassa puheenjohtajana ja STK:n varapuheenjohtajana.

Jäätyään Nokiasta eläkkeelle Mildh toimi konsulttina ABB:lle ja Airbusille.

## Lähteet
Kuolinsyyntutkija

**Kuolinsyyntutkija** on eräissä maissa esiintyvä virkamies, jonka tehtävänä on selvittää vainajan kuolemansyy. Työ sisältää sekä lääketieteellisiä että oikeudellisia näkökulmia, ja sen tavoitteena on varmistaa, että kuolemantapauksen taustat ovat selvillä. Kuolinsyyntutkija voi tehdä kuolemansyyn selvittämiseksi ruumiinavauksia, tutkia vainajan sairaushistoriaa, haastatella omaisia ja yhteistyötahoja sekä analysoida laboratoriotutkimusten tuloksia. Hänen työnsä on keskeisessä roolissa esimerkiksi rikostutkinnoissa, tapaturmissa, epäselvissä kuolemantapauksissa sekä tilanteissa, joissa tarvitaan tarkempaa tietoa kuolemaan johtaneista syistä.

## Lähteet
Dan Bongino

**Daniel John “Dan” Bongino** (s. 4. joulukuuta 1974 Queens, New York) on yhdysvaltalainen kommentaattori, juontaja ja kirjailija. Donald Trump nimitti hänet helmikuussa 2025 FBI:n varajohtajaksi.

Bonginolla on italialaiset sukujuuret. Bongino sai maisterin arvon psykologiassa New Yorkin kaupunginyliopistosta ja liikehallinnon maisterin arvon Pennsylvanian osavaltionyliopistosta. Hän palveli New Yorkin poliisissa vuosina 1995–1999 ja Yhdysvaltain salaisessa palvelussa vuosina 1999–2011. Hän oli presidentin suojeluyksikön jäsen vuodesta 2006 toukokuuhun 2011. Bongino oli republikaanisen puolueen ehdokkaana Yhdysvaltain kongressiin vuosina 2012, 2014 ja 2016. Hän julkaisi muistelmateoksen *Life Inside the Bubble* vuonna 2013. Häneltä ilmestyivät myös kirjat *The Fight* (2016) turvallisuuspalveluiden epäkohdista ja politiikasta sekä *Exonerated* (2019) Trumpia vastaan suoritetuista tutkinnoista.

Bongino on pitänyt päivittäistä podcastia *The Dan Bongino Show*. Hän juonsi myös ohjelmaa *Unfiltered with Dan Bongino* Fox Newsissä huhtikuuhun 2023. Bongino oli yksi keskeisistä MAGA-liikkeen vaikuttajista, jotka levittivät väärää tietoa vuoden 2020 vaaleista. Trump valitsi hänet helmikuussa 2025 FBI:n varajohtajaksi Kash Patelin alaisuuteen. Hänellä ei ollut aiempaa FBI-kokemusta.

Bonginon vaimo on kolumbialaissyntyinen Paula Andrea o.s. Martinez. Pariskunnalla on kaksi tytärtä. Tytär Isabel on myös pitänyt omaa podcastiaan.

## Lähteet
Maljojen viitonen

**Maljojen viisi** on tarot-pakan pienen arkanan kortti.

Rider-Waite-Smith-pakan kortissa seisoo mustaan pitkään kaapuun pukeutunut hahmo, joka katsoo maahan kaatunutta kolmea maljaa, jotka symboloivat epäonnistumisia. Hahmon takana on kaksi pystyssä olevaa maljaa, jotka kuvastavat uusia mahdollisuuksia tai tämänhetkisiä positiivisia asioita elämässä. Taka-alalla näkyy virtaava joki sekä silta, joka johdattaa sen ylitse. Sillan toisella puolen on linnamainen suuri rakennus. 

## Lähteet
Maljojen seiska

**Maljojen seiska** on tarot-pakan pienen arkanan kortti.

Rider-Waite-Smith-pakan kortissa on henkilö seisomassa seitsemän maljan edessä, joista kukin edustaa erilaista valintaa tai mahdollisuutta. Jotkut maljat ovat täynnä haluttuja lahjoja, kuten koruja tai voiton seppelettä, kun taas toiset sisältävät kirouksia, kuten käärme tai lohikäärme. Maljat ovat pilvien ympäröimiä, jotka symboloivat unelmia, toiveita ja haluja. 

## Lähteet
Maljojen kahdeksikko

**Maljojen kahdeksikko** on tarot-pakan pienen arkanan kortti.

Rider-Waite-Smith-pakan kortin etualalla on pinottuna kahdeksan maljaa. Asetelmasta päätellen yksi maljoista puuttuu. Taustalla näkyy synkkä ja kivikkoinen rantamaisema. Taivaalla näkyy kuu. Tuntematon hahmo on kävelemässä pois maljojen luota. Hän on pukeutunut kaapuun ja pitää kädessään sauvaa.

## Lähteet
Maljojen kuutonen

**Maljojen kuusi** on tarot-pakan pienen arkanan kortti.

Rider-Waite-Smith-pakan kortissa nähdään kaksi lasta, joista vanhempi ojentaa nuoremmalle maljaa. Heidän ympärillään on kukilla koristeltuja maljoja. Taustalla näkyy linnake ja sitä vartioiva sotilas.

## Lähteet
Maljojen nelonen

**Maljojen neljä** on tarot-pakan pienen arkanan kortti.

Rider-Waite-Smith-pakan kortissa nähdään hahmo, joka istuu puun juurella jalat ristissä ja kädet puuskassa. Hahmon edessä on kolme maljaa, joita hän tuijottaa. Hänen vasemmalla puolellaan on pilvi, joka pitelee neljättä maljaa. Tämä on tietenkin vanha tuttumme Maljojen ässä, joka tarjoamaa uutta ideaa tai mahdollisuutta. Kortin hahmo ei kuitenkaan huomaa auttavaa kättä. 

## Lähteet
Maljojen yhdeksikkö

**Maljojen yhdeksikkö** on tarot-pakan pienen arkanan kortti.

Rider-Waite-Smith-pakan kortissa hahmo istuu penkillä kädet ristissä ja jalat leveässä haara-asennossa. Kehonkieli ja kasvojen ilme viittaavat tyytyväisyyteen ja itsevarmuuteen, jopa omahyväisyyteen. Taustalla on sinisellä kankaalla verhoiltu taso, jonka päälle on aseteltu yhdeksän maljaa. 

## Lähteet
Maljojen kymppi

**Maljojen kymppi** on tarot-pakan pienen arkanan kortti.

Rider-Waite-Smith-pakan kortissa on toisiaan syleilevä pariskunta sekä iloisesti tanssivat kaksi lasta. Taustalla on vehreä maalaismaisema. Kaiken tämän yläpuolella säteilee kymmenen maljaa, jotka muodostavat taivaalle sateenkaaren. 

## Lähteet
Maljojen lähetti

**Maljojen lähetti** on tarot-pakan pienen arkanan kortti.

Rider-Waite-Smith-pakan kortissa lähetti seisoo rannalla ja katsoo kädessään olevaa maljaa, josta kurkistaa kala. Kala symboloi intuition ja alitajunnan ääntä. 

## Lähteet
Maljojen ritari

**Maljojen ritari** on tarot-pakan pienen arkanan kortti.

Rider-Waite-Smith-pakan kortissa ritari ratsastaa valkoisella hevosella pitäen samalla kuppia kädessään. Hän on pukeutunut haarniskaan, jonka yllä on kaloilla ja aalloilla koristeltu viitta. Hän on pukeutunut haarniskaan, jonka yllä viitta, joka on koristeltu kalakuvilla, veden, tietoisuuden ja luovuuden symbolilla. Kypärä ja saappaat ovat siivekkäät, mikä symboloi aktiivista ja luovaa mielikuvitusta ja arvostusta kauniita asioita kohtaan. 

## Lähteet
Kaijanlampi (Hirvensalmi, Iso Säkkisalo)

**Kaijanlampi** eli **Säkkilampi** on Etelä-Savossa Hirvensalmella Ison Säkkisalon saarella sijaitseva lampi.

## Maantietoa
Kaijanlampi on 160 metriä pitkä, 100 metriä leveä ja sen pinta-ala on 1,4 hehtaaria. Lammen rantaviivan pituus on 460 metriä ja sen rannat ovat suota. Eteläpuolella sijaitseva metsä on luonnonsuojelualuetta.

## Vesistösuhteet
Kaijanlampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähialueeseen (14.923) se kuuluu. Lammen vedenpinnan korkeus on 95,4 metriä mpy.

## Lähteet
Nokia 1620

**Nokia 1620** oli vuonna 1996 julkaistu GSM1800-matkapuhelin

Nokia 1620 painoi 250 grammaa ja oli varustettu suurella, 16-merkkisellä valaistulla LCD-näytöllä.

Puhelimessa oli kenttävoimakkuuden ja akkutilan ilmaisin sekä akun latauksen ilmoitus. Muistissa oli enintään 199 alfanumeerista SIM-muistipaikkaa, ja puhelin tuki muistista palauttamista nimien ja numeroiden mukaan. Turvallisuusominaisuuksiin kuului puhelimen lukitus valittavalla koodilla sekä näppäimistön lukitus vahingollisten soittokytkentöjen estämiseksi. Puhelimessa oli myös soittoaika- ja kustannuslaskuri, yhden painikkeen soitto, SMS-vastaanotto sekä soiton estotoiminto.

Puhelimen säätöjä pystyi mukauttamaan, kuten valon ja näppäimistön äänen päälle/pois kytkemistä sekä soittoäänen voimakkuuden säätämistä, ja siinä oli viisi valittavaa soittoääntä. Nokia 1620 oli varustettu 600 mAh:n akulla, jonka puheaika oli jopa 3,5 tuntia ja valmiusaika jopa 110 tuntia. Akku latautui noin 55 minuutissa.

Nokia 1620 oli yksinkertainen peruspuhelin, jossa ei ollut kameraa, multimediaominaisuuksia, kuten MP3-soitinta tai GPS:ää. Se tuki vain SMS-viestejä ja GSM-yhteyksiä, mutta ei muita edistyneitä toimintoja kuten sähköpostia tai kalenteria. Se oli suunniteltu keskittymään perustoimintoihin, kuten puheluihin ja tekstiviesteihin.

## Lähteet
Nokia C1

**Nokia C1** on Nokian edullinen älypuhelin, joka julkaistiin joulukuussa 2020. 

Puhelin on varustettu 5,45 tuuman IPS LCD -näytöllä, jonka tarkkuus on 480 x 960 pikseliä. Puhelimessa on 5 MP etukamera ja 5 MP takakamera LED-salamalla. Se toimii Android 9.0 Pie (Go edition) -käyttöjärjestelmällä ja siinä on 1 GB RAM-muistia sekä 16 GB sisäistä tallennustilaa, jota voi laajentaa microSD-kortilla. Akun kapasiteetti on 2500 mAh ja se on irrotettavissa. Nokia C1 tukee Wi-Fi-, Bluetooth 4.2-, GPS- ja FM-radio-yhteyksiä, mutta ei NFC:tä. Puhelimessa on myös 3,5 mm kuulokeliitäntä ja microUSB 2.0 -portti. Värivaihtoehdot ovat musta ja punainen. Käyttöjärjestelmänä on Android 9 Pie (Go edition).

## Lähteet
Naile Wafin

**Naile Wafin** (1920 Tampere – 1979) oli tataaritaustainen suomalainen koristemaalari, joka työskenteli Arabialla 1950-luvulla.

## Elämäkerta
Naile Wafin syntyi Tampereella. Hänen vanhempansa Zinnetullah (1886–1941) ja Möshfika (1886–1966) tulivat Suomeen Aktukin kylästä Venäjältä. Isä perusti oman kangaskauppansa Commercen taloon Aleksis Kiven kadulle. Semiulla Wafin, Nailen veli, hoiti liikettä isän kuoltua.

Wafin valmistui Ateneumin keramiikkaosastolta vuonna 1948. Wafin työskenteli vuosina 1950–1956 Olga Osolin johtamalla Arabian taideteollisuusosastolla. Wafinin työ keskittyy käsin maalattuihin koristelaattoihin- ja vateihin. Wafinin tyyli oli "raaputustekniikka, joka antoi esineille himmeän ja pehmeän pintavaikutelman". Kuva-aiheina olivat suomalaiset kukat. Wafinilla on "uskollinen keräilijäkunta".

Naile Wafin menehtyi syöpään vuonna 1979. Hänellä oli vuonna 1957 syntynyt poika. Toinen poika syntyi vuonna 1963, mutta kuoli nelivuotiaana.

## Lähteet
Kyrksten

**Kyrksten** on taajama Storforsin kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 234 asukasta vuoden 2023 lopussa.

## Lähteet

## Aiheesta muualla
Stensele

**Stensele** on taajama Storumanin kunnassa Västerbottenin läänissä Lapin historiallisessa maakunnassa Ruotsissa. Taajamassa oli vuoden 2023 lopussa 445 asukasta.

## Tunnettuja henkilöitä
* Björn Ferry (s. 1978), ampumahiihtäjä ja olympiavoittaja
* Barbro Holmberg (s. 1952), poliitikko

## Lähteet

## Aiheesta muualla
Tärnaby

**Tärnaby** on taajama Storumanin kunnassa Västerbottenin läänissä Lapin historiallisessa maakunnassa Ruotsissa. Taajamassa oli vuoden 2023 lopussa 415 asukasta.

## Tunnettuja henkilöitä
* Jens Byggmark (s. 1985), alppihiihtäjä
* Bengt Fjällberg (s. 1961), alppihiihtäjä
* Mikael Niemi (s. 1959), kirjailija
* Anja Pärson (s. 1981), alppihiihtäjä
* Ingemar Stenmark (s. 1956), alppihiihtäjä
* Stig Strand (s. 1956), alppihiihtäjä

## Lähteet

## Aiheesta muualla
Maljojen kuningatar

**Maljojen kuningatar** on tarot-pakan pienen arkanan kortti.

Rider-Waite-Smith-pakan kortissa kuningatar istuu valtaistuimella. Kädessään hänellä on kultainen malja, jota koristavat enkelien muotoiset kahvat. Valtaistuimellaan on koristeltu merenneitojen, kalojen ja simpukankuorien kuvilla. Meri ja kalat symboloivat alitajuntaa, ja vesi edustaa tunteita, henkeä ja havaintoa. Hänen ympärillään on kirkas, pilvetön taivas ja tyyni meri.

## Lähteet
Åkers styckebruk

**Åkers styckebruk** on taajama Strängnäsin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 2&nbsp;984 asukasta vuoden 2023 lopussa.

Åkers styckebruk on saanut nimensä siellä sijainneesta tykkivalimosta.

## Lähteet

## Aiheesta muualla
Kalevi Römpötti

**Kalevi Römpötti** (29. huhtikuuta 1917 Viipuri – 1. tammikuuta 2003 Espoo oli suomalainen everstiluutnantti ja liikunnanopettaja, joka johti puolustusvoimien liikuntakasvatusta vuodesta 1952 ensin liikuntakasvatusohjaajana ja vuodesta 1963 liikuntakasvatustoimiston päällikkönä pääesikunnassa eläkkeelle jäämiseensä 1977 asti. Hän oli vuonna 1964 keskeinen henkilö puolustusvoimien Urheilujoukkojen perustamisessa. Niiden perinnettä jatkaa Puolustusvoimien urheilukoulu.

Kalevi Römpötti kirjoitti vuonna 1938 ylioppilaaksi Viipurin reaalikoulusta. Varusmiespalveluksen jälkeen hän oli talvisodassa nuorempana upseerina ja haavoittui kahdesti. Hän valmistui Merisotakoulusta 1946 kadettiupseeriksi ja suoritti Helsingin yliopistossa voimistelunopettajan tutkinnon 1948. Lukuvuoden 1955–1956 hän teki jatko-opintoja ASLA-Fulbright-stipendiaattina Stanfordin yliopistossa Kaliforniassa.

Helsingin olympialaisissa 1952 Römpötti valmensi kymmenottelijoita ja toimi koko yleisurheilujoukkueen huoltajana. Myöhemmin hän toimi muun muassa yleisurheilijoiden ja soutajien valmentajana sekä johti monia siviili- ja sotilasurheilujoukkueita.

Kalevi Römpötin moniin luottamustehtäviin kuului Liikuntatieteellisen Seuran (LTS) hallitusjäsenyys 1959–1962 ja 1970–1973. Hän kirjoitteli paljon urheiluun ja liikuntaan liittyvistä asioista ja toi esiin radikaaleja mielipiteitään, muun muassa ehdotuksen dopingin sallimisesta kilpaurheilussa.

Kalevi Römpötin mukaan on nimetty mitali, jonka ensimmäinen kultainen appale ojennettiin Römpötille tämän 80-vuotisjuhlissa 1997. Urheilukoululle perustettiin vuonna 2003 Kalevi Römpötin perinnehuone, jossa on Römpötin Urheilukoululle testamenttaama tuhannen niteen urheilukirjasto ja mitalikokoelma.

Römpötti oli 1970-luvulla mukana Perustuslaillisen Kansanpuolueen toiminnassa ja vuonna 1996 Suomen Eläkeläisten Puolueen eurovaaliehdokkaana.

## Teoksia
**Näin juostaan voittoihin ja ennätyksiin, juoksujen taktiikka ja vauhdinjako.* WSOY Urheiluoppaita 15. Helsinki: WSOY, 1973.
**Suomen sotilasurheiluliitto, 20-vuotistaival 1968─1988*. Suomen sotilasurheiluliitto, Helsinki  1988.
**Taistelujärjestöstä aatteelliseksi yhdistykseksi, Upseerit evp ry:n taival 1944─1992*. Upseerit evp, Helsinki 1992.

## Lähteet
Nanortalik

**Nanortalik** on Grönlannin eteläisin kaupunki. Kaupungissa ja sen ympäristössä asuu hieman yli tuhat asukasta ja se kuuluu Kujalleqin kuntaan. Nanortalikin nimi tarkoittaa "paikkaa, jossa on jääkarhuja". Alueella on perinteisesti harjoitettu hylkeenmetsästystä ja Nanortalik perustettiin kauppapaikaksi 1700-luvun lopulla. Pyyntielinkeinojen taantumisen vuoksi 1990-luvulla Nanortalik kärsii nykyisin työttömyydestä ja sosiaalisista ongelmista. Sen väkiluku on ollut viime vuosikymmeninä laskussa.

## Kuvia

Nanortalik church.jpg|Nanortalikin kirkko
Nanortalik Museum, Nanortalik, Greenland, August 2019.jpg|Nanortalikin museo


## Tunnettuja henkilöitä
* Niviaq Korneliussen (s. 1990), kirjailija

## Lähteet
Xeno-canto

**Xeno-canto** on verkossa toimiva ääniarkisto, joka tarjoaa pääsyn eläinten äänitallenteisiin ympäri maailmaa. 

Xeno-canto on kasvava yhteisö, joka koostuu ammattilaisista ja harrastajista, jotka tallentavat ja jakavat luonnonääniä. Xeno-canton verkkosivusto perustettiin vuonna 2005 Bob Planquén ja Willem-Pier Vellingan toimesta, ja sitä ylläpitää pieni hallintotiimi. Xeno-canto on Xeno-canto Foundation for Nature Soundsin ylläpitämä, ja sen toimintaan osallistuu myös Naturalis Biodiversity Center.

Xeno-canton pääasialliset tavoitteet ovat luonnonäänien tallentamisen popularisointi, niiden saavutettavuuden parantaminen sekä tietoisuuden lisääminen luonnonäänistä. Tallenteet palvelevat monia eri tarkoituksia, kuten nautintoa, koulutusta, suojelua ja tiedettä. Xeno-canto rohkaisee kaikkia osallistumaan jakamalla tallenteita, osallistumalla tunnistuskeskusteluihin ja jakamalla omia kokemuksiaan. Xeno-canto pyrkii luomaan kattavan kokoelman kaikista eläinten äänistä, joka sisältää kaikki taksonit, maantieteelliset vaihtelut ja kehitysvaiheet. Tavoitteena on tehdä Xeno-cantosta täydellinen opas luonnonäänille. Tämä pitkäjänteinen projekti edellyttää jatkuvaa investointia laitteistoon, ohjelmistoihin sekä suhteisiin maailmanlaajuisten äänentallentajien kanssa.

Vuodesta 2005 lähtien Xeno-canto on kerännyt yli 575&nbsp;000 tallennetta yli 10&nbsp;000 lajilta eri puolilta maailmaa, mikä tekee siitä yhden suurimmista lintujen ääniarkistoista. Kaikki tallenteet on julkaistu Creative Commons -lisenssillä, mikä mahdollistaa niiden vapaasti jakamisen ja käytön.

## Lähteet

## Aiheesta muualla
Odhner

**Odhner** on seuraavien ruotsalaisten henkilöiden sukunimi:

* Clas Odhner (1836–1904), historioitsija
* Willgodt Odhner (1845–1905), insinööri ja keksijä
Maljojen kuningas

**Maljojen kuningas** on tarot-pakan pienen arkanan kortti.

Rider-Waite-Smith-pakan kortissa kuningas istuu valtaistuimellaan, pukeutuneena siniseen viittaan ja kultaiseen kaapuun, jotka symboloivat hänen auktoriteettiaan ja asemaansa. Hänen kaulassaan roikkuu pieni kala-amuletti, joka edustaa hänen luovuuttaan. Oikeassa kädessään hän pitää maljaa, joka kuvastaa tunteita, ja vasemmassa kädessään valtikkaa, joka osoittaa valtaa ja hallintaa.

## Lähteet
Pons Probi

**Pons Probi**, myöhemmin **Pons Theodosii**, oli antiikin aikainen silta Roomassa Italiassa. Se ylitti Tiberin Aventinuksen länsipuolella.

Pons Probi mainitaan vain *[[Notitia urbis Romae]]ssa* sekä Polemius Silviuksella. Se oli nimensä, ”Probuksen silta”, perusteella luultavasti keisari Probuksen (hallitsi 276–282) rakennuttama uusi silta, ei vanhemman sillan uudelleenrakennus. Koska se mainitaan viimeisenä siltojen luettelossa, se sijaitsi todennäköisesti alempana joen juoksulla kuin muut sillat.

Silta yhdistetään yleensä myöhempään siltaan, joka ylitti Tiberin hieman Aventinuksen pohjoiskulman eteläpuolella ja jota kutsuttiin keskiajalla nimellä Pons Theodosii, ”Theodosiuksen silta”. Symmachuksen kirjeistä ja raporteista käy ilmi, että sillan rakentaminen alkoi Theodosius I:n aikana ennen vuotta 384, mutta se ei ollut valmis ainakaan vielä vuonna 387. Vaikka Theodosiuksen siltaa kutsuttiin ”uudeksi” (*novus*), sitä pidetään yleensä Pons Probin uudelleenrakennuksena.

Silta tuhoutui osittain 1000-luvulla ja lähes kokonaan vuonna 1484. Viimeiset jäänteet sen perustuksista poistettiin joen pohjasta vuonna 1878.

## Lähteet
Avibase

**Avibase** on laaja tietokantajärjestelmä, joka sisältää tietoa kaikista maailman linnuista. 

Avibase-tietokannan kehittäminen alkoi vuonna 1991, alun perin tarkoituksena seurata maailman lintujen nimiä ja alueellisia luetteloita. Avibasen taksonomiset periaatteet pohjautuivat vuonna 1993 julkaistuun *Commission internationale des noms français des oiseaux* -luetteloon. Avibasen julkinen verkkosivusto avattiin vuonna 2003. Vuonna 2007 Flickristä otettiin käyttöön pikkukuvat, joita lisättiin verkkosivustolle kuvitettujen lintujen tarkistuslistojen luomiseksi. Vuonna 2008 lisättiin linkkejä Xeno-cantoon ja mahdollisuus kuunnella lintujen laulua. Vuonna 2012 luotiin oma Avibase Flickr -ryhmä, ja elokuussa 2013 lanseerattiin uusi ominaisuus nimeltä MyAvibase, jonka avulla käyttäjät voivat luoda henkilökohtaisen tilin, seurata listoja ja laatia raportteja lintujen havainnoinneista. Vuonna 2014 julkaistiin ZooKeys-lehdessä artikkeli, joka selitti Avibasen sisäiset toiminnallisuudet.

Tietokanta sisältää yli 53 miljoonaa tietuetta 10&nbsp;000 lintulajista ja 22&nbsp;000 alalajista, mukaan lukien levinneisyystiedot 20&nbsp;000 alueelta, taksonomiaa, synonyymejä useilla kielillä ja paljon muuta. Sivustoa hallinnoi Denis Lepage ja sen isäntänä toimii Birdlife Internationalin kanadalainen kumppani Birds Canada. Avibase yhdistää tieteelliset nimet lähteisiin, jotka määrittelevät niiden merkityksen, ja se kartoittaa 125 erilaista taksonomista lähdettä, jotka kattavat yli 1,7 miljoonaa lajia ja alalajia.

## Lähteet
Marian ylistyslaulu (Luther)

**Marian ylistyslaulu** () on Martti Lutherin selitysteos Uuden testamentin Marian kiitosvirteen vuodelta 1521.

Tätä Lutherin teosta on usein luonnehdittu helmeksi hänen raamatunselitystensä joukossa. Luther kannatti devotio modernan käsitystä Mariasta esikuvana. Teoksen keskeisenä sisältönä on mm. Jumalan "vieras" ja "oma" työ, jonka pohjalta Luther pyrkii vastaamaan kysymykseen, miksi Jumala sallii kärsimyksen. Hän kirjoitti ja julkaisi kommentaarin Marian kiitosvirteen juuri niinä ratkaisevina vuosina 1520-1521, jolloin paavi Leo X ekskommunikoi hänet. 

## Saksankielinen alkuteksti
*Lutherin teosten Weimarin laitos (WA) osa 7:314-364
## Suomenkielinen teos
*Martti Luther: *Marian ylistyslaulu*. Suom. Anja Ghiselli. SLEY-kirjat, Helsinki 1986 

## Lähteet
Teuvo Vahervuori

**Teuvo Kaarlo Tapani ”Teppo” Vahervuori** (21. huhtikuuta 1916 Kauvatsa – 6. marraskuuta 2003 Helsinki) oli suomalainen kemisti. Hän teki pitkän uran Kemirassa ja sen edeltäjässä Rikkihappo Oy:ssä, pääkemistinä ja tutkimuskeskuksen johtajana.

Pappisperheeseen syntynyt Vahervuori tuli ylioppilaaksi Kristiinankaupungin yhteislyseosta 1936. Hän pääsi Helsingin yliopistoon ja opiskeli ensin geologiaa, mutta vaihtoi sen kemiaan ja valmistui 1947. Hän väitteli tohtoriksi vuonna 1956 aiheenaan lannoiteteollisuuden jätekaasujen puhdistus ja hyödyntäminen.

Hän toimi Ruukin Terva Oy:n teknisenä johtajana 1947–1949 ja siirtyi sitten Harjavaltaan Valtion Rikkihappo- ja Superfosfaattitehtaat Oy:n laboratoriopäälliköksi. Vuonna 1955 hän siirtyi yhtiön pääkonttoriin Helsinkiin ja aloitti 1958 yhtiön pääkemistinä.

Kotkassa vuodesta 1950 toimineen Kemira Oy:n lannoitelaboratorion, myöhemmin tutkimuslaboratorion, johtajaksi Vahervuori nimitettiin 1961, ja 1963–1964 hän oli ASLA-Fulbright-stipendiaattina Yhdysvalloissa. Hän toimi uransa lopulla monipuoliseksi kemianyhtiöksi kasvaneen Kemiran tutkimuskeskuksen johtajana Espoossa 1972–1979, kunnes siirtyi eläkkeelle.

Vahervuori toimi Puolustustaloudellisen suunnittelukunnan kemiatoimikunnan sihteerinä, Kemian Keskusliiton korroosiojaoston puheenjohtajana ja Suomalaisten Kemistien Seuran puheenjohtajana. Hän oli perustamassa Kaakkois-Suomen kemistiseuraa ja toimi senkin puheenjohtajana. Eläkevuosina hän oli mukana Malmin sotaveteraaneissa, ja Helsingin Eteläpohjalaiset ry:ssä hänellä oli ainaisjäsenyys.

## Lähteet
Laas

**Laas** voi viitata seuraaviin:

* Laas, kunta Etelä-Tirolissa Italiassa
* LAAS (*local-area augmentation system*), lentokoneiden laskeutumisen navigaatiojärjestelmä
* Las eli Laas, antiikin aikainen kaupunki Lakoniassa Kreikassa
* Ernst Laas (1837–1885), saksalainen filosofi
Pons Neronianus

**Pons Neronianus** (lat.; ) eli **Pons Vaticanus** oli antiikin aikainen silta Roomassa Italiassa. Se ylitti Tiberin heti nykyisen Ponte Vittorio Emanuele II:n alapuolella.

Pons Neronianus rakennettiin oletettavasti keisari Neron aikana eli noin 54–68 jaa. ja sai hänestä nimensä. On kuitenkin epävarmaa, onko nimi peräisin antiikin ajalta vai keskiajalta. Silta ylitti joen hieman eri kulmassa nykyiseen Ponte Vittorio Emanuele II:een nähden. Se yhdisti Campus Martiuksen joen länsipuolella olleisiin Vaticanus ageriin, Agrippinan puutarhoihin (*Horti Agrippinae*) ja Neron circukseen, ja rakennettiin helpottamaan yhteyksiä kaupungin ja kyseisten alueiden välillä. Sillalta pohjoiseen kulki Via triumphalis.

Silta mainitaan *[[Mirabilia urbis Romae]]ssa* ja pidemmin sen myöhemmissä laitoksissa. Näiden tietojen mukaan silta oli raunioitunut jo 1400-luvulla, ja luultavasti myös 300-luvulla, sillä sitä ei mainita *[[Notitia urbis Romae]]ssa*. 1500-luvulla silta (tai sen rauniot) tunnettiin Via triumphaliksen mukaan nimellä *Pons triumphalis*. Paavi Julius II suunnitteli sillan kunnostamista ja aikoi yhdistää sen Via Giuliaan.

Joitakin Pons Neronianuksen silta-arkkujen jäänteitä on säilynyt joen pohjassa, ja ne voi nähdä veden ollessa hyvin matalalla.

## Lähteet

## Aiheesta muualla
Océane Michelon

**Océane Michelon** (s. 4. maaliskuuta 2002 Chambéry) on ranskalainen ampumahiihtäjä. Hän on kaksinkertainen olympiavoittaja ja viestin maailmanmestari.

Michelon saavutti nuorten MM-kilpailuissa 19-vuotiaiden sarjassa pronssia pikakilpailussa 2020 sekä 22-vuotiaissa hopeaa normaalimatkalla ja pronssia viestissä 2022. Hän sai EM-kilpailuissa 2024 hopeaa sekaviestissä ja pronssia takaa-ajossa. Lenzerheiden MM-kilpailuissa 2025 hän saavutti kultaa naisten viestissä ja hopeaa yhteislähtökilpailussa. Lisäksi hän oli kahdestoista pikakilpailussa ja kolmastoista takaa-ajossa. Milanon ja Cortinan olympialaisissa 2026 hän voitti kultaa yhteislähdössä ja viestissä, saavutti hopeaa pikakilpailussa ja oli viides takaa-ajokilpailussa.

Michelon kilpaili maailmancupissa ensimmäisen kerran Oberhofin pikakilpailussa kaudella 2023–2024 sijoittuen 28:nneksi. Kymmenen parhaan joukossa hän debytoi oltuaan seitsemäs Kontiolahden lyhennetyllä normaalimatkalla kaudella 2024–2025. Hän sijoittui neljänneksi samalla kaudella Oberhofin takaa-ajokilpailussa ja Ruhpoldingin normaalimatkalla. Ensimmäisen palkintopallisijansa hän saavutti sijoittumalla kolmanneksi Nove Meston takaa-ajossa. Maailmancupin kokonaiskilpailussa hän oli viides, normaalimatkan cupissa kolmas sekä takaa-ajon ja yhteislähdön cupeissa viides. Kaudella 2025–2026 hän sijoittui Östersundin pikakilpailussa kolmanneksi ja Nove Meston yhteislähdössä toiseksi. Hän oli maailmancupin kokonaiskilpailussa kahdeksas ja yhteislähtöcupissa kolmas.

## Lähteet
Tifernum

**Tifernum** voi viitata seuraaviin antiikin aikaisiin paikkoihin:

* Tifernum Mataurense, kaupunki Umbriassa, nykyinen Sant'Angelo in Vado
* Tifernum Tiberinum, kaupunki Umbriassa, nykyinen Città di Castello
* Tifernum eli Tifernum Samniticum (nyk. Monti del Matese), vuorijono Samniumissa
** Tifernumin taistelu, taistelu kolmannessa samnilaissodassa vuonna 297 eaa.
* Tifernus (nyk. Biferno), joki Samniumissa
Joupin koulu

**Joupin koulu** on Seinäjoella sijaitseva alakoulu, joka sijaitsee Joupin kaupunginosassa. 

Koulussa on luokka-asteet 1–6, ja oppilasmäärä on noin 150. Koulussa työskentelee kahdeksan luokanopettajaa, laaja-alainen erityisopettaja ja kolme koulunkäynninohjaajaa.

Joupin koulu aloitti toimintansa August Hakolan talossa 23. elokuuta 1920, jossa Seinäjoen ensimmäinen koulu oli aloittanut toimintansa vuonna 1871. Joupin kantatilalle rakennettiin uusi koulutalo 1920-luvulla. Koulun vanhin rakennus perustuu kouluhallituksen mallipiirustukseen nro 9 a. Pihalle rakennettiin myös ulkorakennuksia, joissa sijaitsi varastoja ja saunatiloja, mutta viimeiset näistä purettiin vuonna 1974. Joupin koulu koostuu eri aikakausina valmistuneista osista, joista ensimmäinen rakennus on peräisin 1920-luvulta, toinen 1950-luvulta ja kolmas 1980-luvulta. 1950-luvulla koulun laajennukseksi valmistunut rakennus edustaa aikakaudelleen tyypillistä, korkealaatuista koulutyyppiä, joka noudattaa valtion normaalihintapäätöksen mukaisia tai niitä mukailevia suunnitteluperiaatteita. Nykyisessä kouluverkossa tällaiset rakennukset ovat yhä harvinaisempia. Vuonna 1989 valmistuneessa kolmannessa osassa sijaitsevat liikuntasali oheistiloineen sekä muun muassa väestönsuoja.

Vuosina 2011–2012 peruskorjattu koulurakennus sijaitsee laajalla piha-alueella tarjoten monipuoliset liikunta- ja vapaa-ajan mahdollisuudet. Pihapiiristä löytyy leikkitelineitä, peliareena, nurmialue sekä suuri tekonurmikenttä.

## Lähteet
Balaji Srinivasan

**Balaji S. Srinivasan** (s. 24. toukokuuta 1980) on yhdysvaltalainen yrittäjä ja yhteiskunnallinen ajattelija. Hänellä on intialaiset sukujuuret. Hän muutti Singaporeen 2020-luvun alussa.

Srinivasan varttui Long Islandilla. Hän sai sähkötekniikassa kandidaatin, maisterin ja filosofian tohtorin oppiarvot Stanfordin yliopistosta. Lisäksi hän sai samasta yliopistosta luonnontieteiden maisterin oppiarvon kemiantekniikassa. Srinivasan oli vuonna 2007 mukana perustamassa geenitesteihin erikoistunutta Counsyl-yhtiötä, jonka myöhemmin osti Myriad Genetics. Vuonna 2017 Donald Trump harkitsi hänen nimittämistään Yhdysvaltain elintarvike- ja lääkeviraston johtoon. Srinivasan toimi vuosina 2018–2019 Coinbasen teknologian päävastaavana. Hän on toiminut myös partnerina Andreessen Horowitzissä. Vuonna 2023 hän menetti julkisessa vedonlyönnissä miljoona dollaria yliarvioituaan Bitcoinin tulevan arvonnousun.

## Yhteiskunnalliset ajatukset
Srinivasan kannattaa Network State -ideologiaa, jossa muodostettaisiin hajautettuja valtioita eli teknologiamyönteisiä rinnakkaisyhteiskuntia ja -talousalueita, joissa toimisivat vaihtoehtoiset koulutusjärjestelmät, tiedotusvälineet ja valuutat. Srinivasan on pyrkinyt vetoamaan henkilöihin, jotka haaveilevat Piilaaksosta ilman San Franciscoa. Hänen mukaansa Yhdysvaltain itärannikko on rappeutunut kulttuurisesti, koska siellä hänen mukaansa mielletään teknologiamyönteisempi yhteisö dystooppiseksi. Srinivasanin mukaan Intiassa esiintyy positiivisempaa suhtautumista teknologiaan. Hän on omaksunut vaikutteita Albert O. Hirschmanin ajattelusta.

Srinivasan julkaisi vuonna 2022 kirjan *The Network State: How to Start a New Country*, jossa esitellään suunnitelma demokraattisesta yhteiskunnasta vetäytymisestä ja uusista suvereeneista alueista. Niillä valtaa käyttäisivät teknologiajohtajat. Srinivasan isännöi lokakuussa 2023 ensimmäisen Network State -konferenssin. Hän kannattaa teknologiayhtiöille uskollisten kansalaisten järjestäytymistä uudeksi, harmaisiin t-paitoihin pukeutuvaksi poliittiseksi heimoksi. Srinivasanin visiossa sinisiltä eli demokraateilta kiellettäisiin pääsy harmaiden hallinnoimille alueille, mutta punaisten eli republikaanien pääsy sallittaisiin. Srinivasan on pitänyt “liberaaleja äänestäjiä” syypäinä San Franciscon ongelmiin.
          
Srinivasan pitää lehdistöä, erityisesti *[[The New York Times]]ia* poliittisena vihollisena. Hänen mukaansa *The New York Times* ylläpitää Woke Capital -nimistä ideologiaa. Elon Muskin ostama X (entinen Twitter) on Srinivasanin mukaan hyvä esimerkki teknologian alan liikemiesten hallinnoimasta vaihtoehtomediasta. Srinivasanilla oli huhtikuussa 2024 miljoona X-seuraajaa. Hän on tehnyt Network State -ideologiansa parissa yhteistyötä Garry Tanin kanssa. Häntä ovat haastatelleet muiden muassa Tim Ferriss ja Lex Fridman.        

## Lähteet
Miekkojen ässä

**Miekkojen ässä** on tarot-pakan pienen arkanan kortti.

Rider-Waite-Smith-pakan kortissa pilven keskeltä ulottuu käsi. Se pitää pystyssä miekkaa, joka symboloi mieltä ja älykkyyttä. Miekan kärjessä on kruunu, jonka ympärillä on seppele, merkki menestyksestä ja voitosta. Taustalla olevat rosoiset vuoret viittaavat siihen, että edessä oleva tie tulee olemaan haastava. 

## Lähteet
Jukka Lehto

**Jukka Kalevi Lehto** (s. 1. lokakuuta 1953 Nokia) on suomalainen radiokemian professori emeritus.

Jukka Lehto syntyi Vilho Lehdon ja Tuulikki Mäenpään perheeseen. Hän avioitui 1988 kuvataideopettaja Outi Ahon kanssa. Lehto tuli ylioppilaaksi Nokian yhteiskoulusta 1972 ja valmistui Helsingin yliopistosta filosofian maisteriksi 1981 ja lisensiaatiksi 1985. Filosofian tohtoriksi hän väitteli siellä 1987 tutkimuksella *Sodium titanate for solidification of radioactive wastes: preparation, structure and ion exchange properties*. 

Lehto oli Helsingin yliopistossa assistentti vuodesta 1988, yliassistentti ja tutkija 1991–2001, yliopistonlehtori 2002–2005 ja radiokemian professori vuodesta 2005 eläköitymiseensä saakka vuonna 2018. Hän oli myös yliopiston dosentti 1988–2005. Suomen Akatemian vanhempi tutkija Lehto oli 1995–2000 ja vieraileva tutkija Unkarissa 1981 ja Texasissa 1985–1986 sekä vieraileva professori 2012 Kazakh National Universityssa Kazakstanissa. Tieteellisten tutkimusten ja oppikirjojen ohella Lehto on julkaissut useita kirjoja Urjalan historiasta, mm. teoksen *Pohjoisen Urjalan kylät uudella ajalla: vanhat kartat kertovat ja kiehtovat* (2025).

## Lähteet
Miekkojen kakkonen

**Miekkojen kaksi** on tarot-pakan pienen arkanan kortti.

Rider-Waite-Smith-pakan kortissa on nainen, joka on pukeutunut valkoiseen kaapuun ja jolla on kaksi ristissä olevaa miekkaa. Side silmillä kuvastaa, että nainen on hämmentynyt ahdingostaan ​​ja että hän ei näe ongelmaa tai ratkaisua selvästi. Miekat ovat täydellisessä tasapainossa, mikä viittaa siihen, että hän punnitsee ajatuksiaan ja käsittelee tilanteen molempia puolia löytääkseen parhaan ratkaisun.

Taustalla on vesistö, joka on täynnä kivisiä saaria. Vesi edustaa tunteita, ja vaikka miekat perinteisesti liittyy mieleen ja älykkyyteen, sen läsnäolo osoittaa, että naisen on käytettävä sekä päätään että sydäntään vaihtoehtojensa punnitsemiseen. Saaret edustavat esteitä hänen tiellään ja viittaavat siihen, että hänen päätöksensä ei ole yksiselitteinen. Tilannetta on pohdittava  kokonaisuutena. Puolikuu on merkki siitä, että naisen on luotettava intuitioonsa tehdessään valintansa.

## Lähteet
OnlyOffice

**OnlyOffice** on verkossa toimiva toimisto-ohjelmistopaketti. Ohjelmisto tunnettiin vuoteen 2014 saakka nimellä TeamLab. Ohjelmisto on julkaistu AGPL-lisenssillä. Ohjelmiston kehittäjä on latvialainen yritys, jolla on toimipisteet Riikassa ja Lontoossa, mutta yrityksen omistus on venäläinen. 

Ohjelmistoa käytetään verkkoselaimella ja mukana ovat tekstinkäsittely-, taulukkolaskenta- ja esitysgrafiikkaohjelmistot.

Projektin taustalla olevan yrityksen omistustaustan ja projektin hallintatavan vuoksi siitä on forkattu projekti nimellä Euro-Office. Euro-Officen tukijoina toimivat muun muassa Ionos ja Nextcloud.

## Lähteet
Maurice Couette

**Maurice Marie Alfred Couette** (9. tammikuuta 1858 Tours – 18. elokuuta 1943 Angers) oli ranskalainen fyysikko, joka tunnetaan erityisesti reologian ja virtausmekaniikan tutkimuksesta.

Hän kehitti Couette-virtauksen käsitteen ja suunnitteli viskosimetrin, joka mahdollisti nesteiden viskositeetin tarkan mittaamisen.

## Elämä ja ura
Maurice Couette syntyi Toursissa, Ranskassa. Hän oli perheensä ainoa lapsi. Hän opiskeli École normale supérieure -korkeakoulussa Pariisissa ja valmistui fysiikan tohtoriksi vuonna 1890. Couette toimi professorina Angersin yliopistossa, jossa hän teki 43 vuoden ajan merkittävää tutkimusta nesteiden viskositeetista ja virtauksesta. Hän oli Ranskan tiedeakatemian jäsen.

Vuonna 1886 Maurice Couette meni naimisiin Jeanne Jennyn kanssa, joka synnytti kahdeksan lasta, joista viisi saavutti aikuisiän.

## Couette-virtaus ja vaikutus tieteeseen
Couette kehitti Couette-laitteen, jossa neste on kahden lieriömäisen pinnan välissä ja toinen niistä pyörii. Tämä mahdollistaa viskoottisten nesteiden virtauskäyttäytymisen tutkimisen. Tämä ilmiö, joka tunnetaan nimellä Couette-virtaus, on keskeinen mm. reologiassa, hydrodynamiikassa ja monissa insinööritieteissä.

Hänen tutkimuksensa loivat perustan myöhemmälle turbulenttisen ja laminaarisen virtauksen tutkimukselle sekä nykyaikaiselle nesteiden mekaniikalle.

## Katso myös

* Viskositeetti
* Reologia
* Virtausdynamiikka

## Lähteet
Le Temps

**Le Temps** on sveitsiläinen ranskankielinen sanomalehti. Se perustettiin vuonna 1998, kun geneveläinen *Le Journal de Genève* ja lausannelainen *Le Nouveau Quotidien* yhdistyivät. Lehti ilmestyy kuudesti viikossa ja on toimitukselliselta linjaltaan liberaali.

*Le Tempsin* on vuodesta 2021 omistanut voittoa tavoittelematon Fondation Aventinus -säätiö. Lehdellä on noin 150 työntekijää ja kirjeenvaihtajat Washingtonissa, Pariisissa sekä Brysselissä.
## Lähteet

## Aiheesta muualla
* Lehden verkkosivut
Miekkojen nelonen

**Miekkojen nelonen** on tarot-pakan pienen arkanan kortti.

Rider-Waite-Smith-pakan on ritari makaamassa haudalla. Hän on täydessä haarniskassa, ja hänen kätensä ovat rukousasennossa, mikä symboloi levon aikaa. Yksi miekka makaa ritarin alla, symboloiden yhtä keskittymisen kohtaa, ja kolme miekkaa roikkuu hänen yllään osoittaen alaspäin hänen päähänsä ja rintaansa kohti. Hänen yllään oleva värikkäs lasimaalaus kuvaa naista ja lasta yhdessä.

## Lähteet
Miekkojen viitonen

**Miekkojen viitonen** on tarot-pakan pienen arkanan kortti.

Rider-Waite-Smith-pakan kuvassa esiintyy kolme hahmoa. Yksi niistä seisoo kortin etualalla keräämässä miekkoja maasta syliinsä. Tuon hahmon ilme näyttää hiukan ylimieliseltä, jopa ilkeältä. Hän katsoo olkansa yli kahta selin häneen olevaa hahmoa. Toinen heistä kävelee poispäin jokin vaate tai kangas olkapäällään. Kauempana toinen hahmo pitelee käsiä kasvoillaan.

## Lähteet
Säkkilampi

**Säkkilampi** voi tarkoittaa seuraavia:

* Säkkilampi, lampi Hirvensalmella lähellä Lahnaniemeä
* Säkkilampi, *[[Kaijanlampi (Hirvensalmi, Iso Säkkisalo)|Kaijanlampi]]*, lampi Hirvensalmella Ison Säkkisalon saarella
* Säkkilampi, *Säkkinen*, lampi Kivijärvellä.
Leena Lindén

**Leena Lindén** (o.s. Vermaa) oli Suomen ensimmäisiä televisiokuuluttajia 1960-luvun taitteesta alkaen. Hän kuulutti ensin Tamvisiossa, sitten Tesvisiossa ja pisimpään Yleisradion TV2-kanavalla Tamvision ja Tesvision siirryttyä Yleisradiolle.

Leena Vermaa kävi Tampereen tyttölyseota ja oli yhden lukuvuoden vaihto-oppilaana Yhdysvalloissa. Lukiovuosina hän avusti ystävättäriensä kanssa Suomen Television Tampereen TV-kerhon ohjelmissa. Kerran vuonna 1959 hän joutui sijaistamaan toista tyttöä kuuluttajana, ja siitä lähtien häntä pyydettiin siihen tehtävään yhä useammin. Hän kirjoitti ylioppilaaksi vuonna 1961 ja pääsi opiskelemaan englantilaista filologiaa Helsingin yliopistoon. Toimittuaan kolmisen vuotta Tamvision ainoana kuuluttajana viitenä iltana viikossa häntä pyydettiin jatkamaan kuuluttamista Tesvisiossa. Yleisradion ostettua sen Leena Vermaa jatkoi työtään kakkosverkon kuuluttajana. Vuoden 1966 paikkeilla nimeksi tuli avioliiton myötä Leena Lindén.

## Lähteet